Melly Goeslaw

Melliana Cessy Goeslaw (lahèr 7 Jânuwari 1974)"Salinan arsip". Diarsipkan dari asli tanggal 2005-03-13. Diakses tanggal 2026-01-15. panèka panyanyi-panolès lagu, pamerran bân politikus Inḍonèsia. Salèrana panèka sala sèttong ḍâri panyanyi bân panolès lagu palèng suksès è Inḍonèsia. Asareng kalabân Titi DJ, Krisdayanti dan Ruth Sahanaya, salèrana èpanḍhâng mènangka diva Inḍonèsia.

Lahèr è Bandung, Melly Goeslaw molaè anyanyi sajjhek kellas lèma', pas molaè nolès lagu bân alako mènangka panyanyi latar ghâbây Elfa Secioria è SMA. Karir panèka sè ngebâ salèrana bân kâlowargana ka Jakarta. È dissa', salèrana jhughân natah karir mènangka panyanyi latar è dâlem tur Katon Bagaskara bân atemmo sareng Anto Hoed bân Andy Ayunir. Katello'na lajhu abhângon band trio Potret è taon 1995, taon sè paḍâ salèrana akabin sareng Anto. Album partamana trio Potret maḍhâḍḍhi'aghi trio Potret èkennal bânnya' orèng. Satèya, Melly ampon nolès lebbi ḍâri 500 lagu.

Melly Goeslaw pas nerrossaghi karir solo kalabân makalowar album Melly è taon 1999. Nyamana èkennal sareng orèng bânnya' sa'amponna nyaḍiya'aghi musik tèma ghâbây filem Ada Apa Dengan Cinta? abhâreng ban lakèna. Arèya sè maḍhâḍḍhiyâghi Melly bân lakèna mennang pengarghâ'ân Fèstifal Filem Indonèsia (FFI) è taon 2004 mènangka "Penata Musik Palèng Bhâghus". Sa'ellana jârèya, salèrana makalowar bânnya' album solo bân musik tèma ghâbây pan-bârâmpan filem, è antarana Ada Apa Dengan Cinta? 2 (sè jhughân mennang pangarghâ'ân è FFI è taon 2016).

È taon 2023, Melly ajhâjhâl è ḍhunnya politik kalabân noro' Partai Gerakan Indonesia Raya.https://mpr.go.id/detailAnggotaPDF/3549/MELLY-GOESLAW. mpr.go.id. Èaksès 2026-01-18.

 Sombher